મીટૂ મૂવમેન્ટ વિશે આહના કહે છે કે, ‘દરેક ફીલ્ડની જેમ અમારી ઇન્ડસ્ટ્રીમાં પણ છોકરીઓનું હેરેસમેન્ટ થાય છે. વાસ્તવમાં કેટલાક બિગ સ્ટાર્સનાં ઇન્ટરવ્યૂઝ જોઈને મને હસવું આવ્યું હતું. તેઓ એમ કહેતા હતા કે, ‘અરે, અમે તો સ્તબ્ધ થઈ ગયા કે, આવું બધું અમારી ઇન્ડસ્ટ્રીમાં થાય છે.' મારે તેમને પૂછવું છે કે, તમે કઈ દુનિયામાં રહો છો. તમને પણ એના વિશે ખબર છે. સારી વાત એ છે કે, આજે લોકો એના વિશે વાત કરી રહ્યા છે. આપણે આજે વાત કરીશું તો જ નેક્સ્ટ જનરેશન એના વિશે ના કહેવાની હિંમત બતાવી શકશે. મહિલાઓ માટે અત્યારે સારો સમયગાળો ચાલી રહ્યો છે. અમેરિકામાં પણ મીટૂ મૂવમેન્ટ સફળ રહી હતી. કેમ કે, એને ખૂબ જ ગંભીરતાથી લેવામાં આવી હતી.